|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada \_\_.augustā** | **Nr. GND/2025/\_\_** |
|  | **(protokols Nr.\_\_; \_\_\_.p)** |

**Par aizņēmumu investīciju projektam “Uzņēmējdarbības publiskās infrastruktūras uzlabošana Dzelzceļa un Viestura ielā ”**

Investīciju projekts “Uzņēmējdarbības publiskās infrastruktūras uzlabošana Dzelzceļa un Viestura ielā” atbilst Gulbenes novada pašvaldības attīstības programmas 2025.-2030.gadam investīciju plāna 2025.-2027.gadam Ilgtermiņa prioritātes IP2. Ilgtspējīga ekonomika un uzņēmējdarbību atbalstoša vide, Vidējā termiņa prioritātes VTPE4. Attīstīta uzņēmējdarbības vide, RVE4.1. Ilgtspējīga uzņēmējdarbības vide, projektam Nr. iE4.1.2.

Investīciju projekts “Uzņēmējdarbības publiskās infrastruktūras uzlabošana Dzelzceļa un Viestura ielā” atbilst Ministra kabineta 2023.gada 17.oktobra noteikumu Nr. 593 Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa ”Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.3. pasākuma “Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku” īstenošanas noteikumiem.

Projekta mērķis - uzņēmējdarbības publiskās infrastruktūras attīstība Gulbenes pilsētā, mazinot negatīvas sociālekonomiskās sekas reģionos, veicinot komersantu atbalstu Gulbenes pilsētā, tādējādi radot jaunas darba vietas un privātās nefinanšu investīcijas nemateriāliem ieguldījumiem un pamatlīdzekļiem. Uzņēmējdarbības attīstības veicināšanai plānots atjaunot Viestura ielas segumu ~1,60 km garumā un Dzelzceļa ielas segumu ~1,43 km garumā. Viestura ielā paredzēta nolietoto brauktuvju un segumu atjaunošana, mūsdienīgas un drošas vides nodrošināšana apkārtējiem iedzīvotājiem, kā arī infrastruktūras pielāgošana mūsdienu vajadzībām. Dzelzceļa ielā paredzēta asfaltbetona seguma atjaunošana no Rīgas ielas līdz Robežu ielai, tāpat arī esošā gājēju celiņa seguma remonts, posmā no Robežu ielas līdz Emzes ielai paredzēta pilna seguma konstrukcijas pārbūve un ietves izbūve, kas apvienota ar veloceliņu.

2023.gada 29.decembrī Gulbenes novada pašvaldība noslēdza iepirkuma līgumu Nr. GNP 2023/84 ar sabiedrību ar ierobežotu atbildību “Marten projekti” par būvprojekta izstrādi un autoruzraudzību Viestura ielas, Vidus ielas un Dzelzceļa ielas pārbūvei. Šī līguma ietvaros Viestura ielas būvprojekta izstrāde sastāda **33 880,00 EUR** ar PVN, bet Dzelzceļa ielas būvprojekta izstrāde sastāda **26 620,00 EUR** ar PVN. Autoruzraudzības līgumcena par Viestura ielu sastāda **3 267,00 EUR** ar PVN, bet par Dzelzceļa ielu **3 267,00 EUR** ar PVN. 2024.gadā Gulbenes novada pašvaldība no pašvaldības budžeta ir veikusi maksājumu 60 500,00 EUR apmērā par būvprojekta izstrādi.

2025.gada 4.augustā Gulbenes novada pašvaldība sabiedrībai ar ierobežotu atbildību “Marten projekti” piemēroja līgumsodu 2500,00 EUR apmērā par būvprojekta izstrādes termiņa kavējumu, tādēļ 2025.gada 12.augustā sabiedrība ar ierobežotu atbildību “Marten projekti” veica līgumsoda apmaksu 2500,00 EUR.

2024.gada 3.aprīlī Gulbenes novada pašvaldība noslēdza līgumu par izmaksu un ieguvumu analīzes sagatavošanu ar sabiedrību ar ierobežotu atbildību “AG Capital CFO Services” par līgumcenu **2359,50 EUR** ar PVN. 2024.gadā Gulbenes novada pašvaldība no pašvaldības budžeta ir veikusi maksājumu 2359,50 EUR apmērā.

2024.gada 5.novembrī Gulbenes novada pašvaldība noslēdza vienošanos ar Centrālo finanšu un līgumu aģentūru par Taisnīgās pārkārtošanas fonda projekta ieviešanu (Projekta Nr. 6.1.1.3/1/24/A/007), apstiprinot projekta kopējos izdevumus **3 044 702,86 EUR** (trīs miljoni četrdesmit četri tūkstoši septiņi simti divi *euro* astoņdesmit seši centi), no tiem Taisnīgās pārkārtošanas fonda finansējums 2 285 448,09 EUR, pašvaldības finansējums sastāda 698 834,88 EUR, bet sadarbības partnera SIA “Gulbenes Energo serviss” finansējums sastāda 60 419,89 EUR apmēru.

2025.gada 20.maijā Gulbenes novada pašvaldība noslēdza iepirkuma līgumu GNP 2025/30/ERAF ar SIA “Gulbenes Energo Serviss” un SIA “IV 2” par būvuzraudzību Dzelzceļa ielas pārbūvei Gulbenes pilsētā. Šī līguma ietvaros Gulbenes novada pašvaldības līgumcenas daļa sastāda 17 206,20 EUR ar PVN, bet sadarbības partnera SIA “Gulbenes Energo serviss” līgumcenas daļa sastāda 9 680,00 EUR ar PVN.

2025.gada 15.jūlijā Gulbenes novada pašvaldība noslēdza Vienošanos Nr. 1 ar SIA “Gulbenes Energo Serviss” un SIA “IV 2” par grozījumiem 2025.gada 20.maija iepirkuma Nr. 2025/30/ERAF līgumā par būvuzraudzību Dzelzceļa ielas pārbūvei Gulbenes pilsētā, nosakot, ka Gulbenes novada pašvaldības līgumcenas daļa sastāda **21 096,59 EUR** ar PVN, bet sadarbības partnera SIA “Gulbenes Energo serviss” līgumcenas daļa sastāda 5789,61 EUR ar PVN.

2025.gada 5.jūnijā Gulbenes novada pašvaldība noslēdza iepirkuma līgumu GNP 2025/29/ERAF ar SIA “Gulbenes Energo Serviss” un sabiedrību ar ierobežotu atbildību “Valkas ceļi” par Dzelzceļa ielas pārbūvi Gulbenes pilsētā. Šī līguma ietvaros Gulbenes novada pašvaldības līgumcenas daļa sastāda 1 123 360,82 EUR ar PVN, bet sadarbības partnera SIA “Gulbenes Energo serviss” līgumcenas daļa sastāda 286 602,63 EUR bez PVN.

2025.gada 7.jūlijā Gulbenes novada pašvaldība noslēdza Vienošanos Nr. 1 ar SIA “Gulbenes Energo Serviss” un sabiedrību ar ierobežotu atbildību “Valkas ceļi” par grozījumiem 2025.gada 5.jūnija iepirkuma Nr. 2025/29/ERAF līgumā par Dzelzceļa ielas pārbūvi Gulbenes pilsētā, nosakot, ka Gulbenes novada pašvaldības līgumcenas daļa sastāda **1 262 744,87 EUR** ar PVN, bet sadarbības partnera SIA “Gulbenes Energo serviss” līgumcenas daļa sastāda 171 409,20 EUR bez PVN.

2025.gada 15.jūlijā Gulbenes novada pašvaldība noslēdza iepirkuma līgumu GNP 2025/54/ERAF ar SIA “Gulbenes Energo Serviss” un SIA “IV 2” par būvuzraudzību Viestura ielas pārbūvei Gulbenes pilsētā. Šī līguma ietvaros Gulbenes novada pašvaldības līgumcenas daļa sastāda **21 001,74 EUR** ar PVN, bet sadarbības partnera SIA “Gulbenes Energo serviss” līgumcenas daļa sastāda 5 618,26 EUR ar PVN.

2025.gada 18.jūlijā Gulbenes novada pašvaldība noslēdza iepirkuma līgumu GNP 2025/53/ERAF ar SIA “Gulbenes Energo Serviss” un sabiedrību ar ierobežotu atbildību “Riviera L” par Viestura ielas pārbūvi Gulbenes pilsētā. Šī līguma ietvaros Gulbenes novada pašvaldības līgumcenas daļa sastāda **1 182 646,14 EUR** ar PVN, bet sadarbības partnera SIA “Gulbenes Energo serviss” līgumcenas daļa sastāda 515 592,71 EUR bez PVN.

Projekta “Uzņēmējdarbības publiskās infrastruktūras uzlabošana Dzelzceļa un Viestura ielā” kopējās izmaksas pēc faktiski noslēgtajiem iepirkuma līgumiem sastāda 3 255 292,62 EUR, Gulbenes novada pašvaldības izmaksas sastāda 2 556 882,84 EUR ar PVN, bet SIA “Gulbenes Energo Serviss” izmaksas sastāda 698 409,78 EUR. Ņemot vērā, ka līgumā ar Centrālo finanšu un līgumu aģentūru noteiktie projekta kopējie attiecināmie izdevumi sastāda 3 044 702,86 EUR, projekta “Uzņēmējdarbības publiskās infrastruktūras uzlabošana Dzelzceļa un Viestura ielā” ārpus projekta izmaksas sastāda 210 589,76 EUR.

Ņemot vērā, ka 2024.gadā no pašvaldības budžeta ir veikti maksājumi 2359,50 EUR apmērā par izmaksu un ieguvumu analīzes izstrādi un būvprojekta izstrādi 58 000 EUR apmērā, projekta “Uzņēmējdarbības publiskās infrastruktūras uzlabošana Dzelzceļa un Viestura ielā” pašvaldības līdzfinansējuma daļa samazinās no 698 834,88 EUR uz 638 475,38 EUR.

Lai efektivizētu 2025.gada un 2026.gada pašvaldības budžeta līdzekļu izlietojumu, Gulbenes novada Centrālās pārvaldes Finanšu nodaļa iesaka investīciju projekta “Uzņēmējdarbības publiskās infrastruktūras uzlabošana Dzelzceļa un Viestura ielā” pašvaldības līdzfinansējuma daļai 638 475,38 EUR apmērā un Taisnīgās pārkārtošanas fonda finansējuma 50% priekšfinansēšanas daļai 897 557,25 EUR apmērā, nepieciešams ņemt aizņēmumu Valsts kasē, kas sastāda **1 536 032,63 EUR** (viens miljons pieci simti trīsdesmit seši tūkstoši trīsdesmit divi *euro* sešdesmit trīs centi) apmēru.

Investīciju projekts “Uzņēmējdarbības publiskās infrastruktūras uzlabošana Dzelzceļa un Viestura ielā” atbilst likuma “Par valsts budžetu 2025.gadam un budžeta ietvaru 2025., 2026. un 2027.gadam” 38.panta pirmās daļas 1.punktā noteiktajiem kritērijiem par iespēju saņemt valsts budžeta aizdevumu  Eiropas Savienības fondu un pārējās ārvalstu finanšu palīdzības līdzfinansēto projektu īstenošanai, tajā skaitā kapitālsabiedrību pamatkapitāla palielināšanai ar mērķi nodrošināt pašvaldību līdzfinansējumu Eiropas Savienības fondu un pārējās ārvalstu finanšu palīdzības līdzfinansēto projektu īstenošanai, ar aizņēmuma apmēru, kas nepārsniedz projekta attiecināmo izmaksu kopsummu.

Gulbenes novada pašvaldība valsts budžeta aizņēmumu, projektam “Uzņēmējdarbības publiskās infrastruktūras uzlabošana Dzelzceļa un Viestura ielā”, apgūs 2025.gadā un 2026.gadā. Investīciju projekta “Uzņēmējdarbības publiskās infrastruktūras uzlabošana Dzelzceļa un Viestura ielā” valsts budžeta aizņēmums 2025.gadā sastādīs 536 032,63 EUR (pieci simti trīsdesmit seši tūkstoši trīsdesmit divi *euro* sešdesmit trīs centi), bet 2026.gadā 1 000 000,00 EUR (viens miljons *euro* nulle centi) apmēru.

Projektu paredzēts īstenot līdz 2026.gada 30.jūnijam.

Gulbenes novada pašvaldības tiesības ņemt aizņēmumu nosaka likuma “Par pašvaldību budžetiem” 22.panta pirmā daļa, kas nosaka, ka pašvaldība, pamatojoties uz domes lēmumu, var ņemt īstermiņa un ilgtermiņa aizņēmums un uzņemties ilgtermiņa saistības. Pašvaldības domes lēmumā, ar kuru pašvaldība uzņemas ilgtermiņa saistības, paredzami arī šādu saistību izpildes finansējuma avoti. Ilgtermiņa aizņēmumi šā likuma izpratnē ir aizņēmumi, kuru atmaksas periods pārsniedz viena saimnieciskā gada ietvarus.

Ievērojot minēto un ņemot vērā faktu, ka pašvaldībai nepieciešams finansējums investīciju projekta “Uzņēmējdarbības publiskās infrastruktūras uzlabošana Dzelzceļa un Viestura ielā” pašvaldības līdzfinansējuma daļas finansēšanai, kā arī TPF finansējuma 50% priekš finansēšanas daļai, pamatojoties uz Likuma par budžeta un finanšu vadību 41.panta piekto daļu, kas nosaka pašvaldībai ir tiesības ņemt aizņēmumus un sniegt galvojumus tikai gadskārtējā valsts budžeta likumā paredzētajos kopējo palielinājuma apjomos, likuma „Par pašvaldību budžetiem” 22.pantu, kas paredz pašvaldības tiesības ņemt aizņēmumus, 22.1 pantu, kas nosaka, ka pašvaldības ņem aizņēmumus, noslēdzot aizņēmuma līgumu ar Valsts kasi, “Pašvaldību likuma” 10.panta pirmās daļas 21.punktu, kurš nosaka, ka dome ir tiesīga izlemt ikvienu pašvaldības kompetences jautājumu un pieņemt lēmumus citos ārējos normatīvajos aktos paredzētajos gadījumos, kā arī ņemot vērā Finanšu komitejas ieteikumu, atklāti balsojot: ar \_\_ balsīm "Par" (), "Pret" – nav, "Atturas" – (), "Nepiedalās" – (), Gulbenes novada pašvaldības dome NOLEMJ:

1. Investīciju projekta “Uzņēmējdarbības publiskās infrastruktūras uzlabošana Dzelzceļa un Viestura ielā” īstenošanai, kas atbilst pašvaldības apstiprinātajai attīstības programmai “Gulbenes novada attīstības programma 2025.-2030.gadam” un nodrošina lietderīgu investīciju īstenošanu pašvaldības autonomo funkciju,  gādāt par pašvaldības īpašumā esošo ceļu būvniecību, uzturēšanu un pārvaldību, izpildei, ņemt ilgtermiņa aizņēmumu **1 536 032,63 EUR** (viens miljons pieci simti trīsdesmit seši tūkstoši trīsdesmit divi *euro* sešdesmit trīs centi) apmērā no Valsts kases ar tās noteikto procentu likmi uz 20 gadiem ar atlikto pamatsummas maksājumu līdz 2027.gada jūnijam ar izņemšanu vidējā termiņā. Aizņēmuma atmaksu garantēt ar Gulbenes novada pašvaldības budžetu. Aizņēmumu izņemt 2025.gadā un 2026.gadā.

2. UZDOT Gulbenes novada Centrālās pārvaldes Finanšu nodaļas ekonomistei A. Zagorskai nodrošināt dokumentu sagatavošanu un iesniegšanu Finanšu ministrijas Pašvaldību aizņēmumu un galvojumu kontroles un pārraudzības padomei.

3. PILNVAROT Gulbenes novada pašvaldības domes priekšsēdētāju parakstīt aizdevuma līgumu.

Gulbenes novada pašvaldības domes priekšsēdētājs N. Mazūrs